《山居奉答诗社列位老伯见怀之作 其二》
明代·霍与瑕

为寻佳胜趣偏酣，更向烟霞古洞南。小朵幽花临水岸，长条野葛护云庵。

山中茹草群麋鹿，风外传笙几鹤骖。一味清真聊自适，不知人世有肥甘。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。